b"\n_START_ARTICLE_\nRosella de Calif\xc3\xb2rnia\n_START_SECTION_\nEtimologia\n_START_PARAGRAPH_\nEl nom d'aquesta planta \xc3\xa9s degut al bot\xc3\xa0nic rus J. F. Eschscholtz, que la va descobrir al desert de Calif\xc3\xb2rnia a principis del segle XIX, per introduir-la despr\xc3\xa9s a Europa com a esp\xc3\xa8cie decorativa. En 1844 el Dr. G. Walz va a\xc3\xafllar els primers alcaloides, els quals va creure que estaven emparentats amb els de la morfina.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nPlanta origin\xc3\xa0ria de Calif\xc3\xb2rnia (especialment als deserts de Sonora i Mojave). Actualment \xc3\xa9s cultivada amb fins comercials a Europa Central i sud de Fran\xc3\xa7a.\n_START_SECTION_\nH\xc3\xa0bitat\n_START_PARAGRAPH_\nEs desenvolupa en s\xc3\xb2ls secs, arenosos i nitrificats com a extensions costaneres, planures, valls \xc3\xa0rides i marges dels deserts. La seva \xc3\xa8poca de floraci\xc3\xb3 \xc3\xa9s al maig, juny, juliol, agost, setembre i octubre._NEWLINE_Molt cultivada en regions de clima c\xc3\xa0lid-humit del m\xc3\xb3n, i tendeix a espontaneitzar-se i tornar-se invasora.\n_START_SECTION_\nDescripci\xc3\xb3\n_START_PARAGRAPH_\n\xc3\x89s una planta herb\xc3\xa0cia anual que presenta una forma vital corresponent en la classificaci\xc3\xb3 biot\xc3\xadpica i simorfial de Raunkjaer a les caracter\xc3\xadstiques d'un ter\xc3\xb2fit. Els ter\xc3\xb2fits s\xc3\xb3n plantes capaces de completar tot el cicle de la seva exist\xc3\xa8ncia en l'estaci\xc3\xb3 favorable._NEWLINE_Quant a les seves caracter\xc3\xadstiques; fa una altura de 30-60\xc2\xa0cm, t\xc3\xa9 una arrel axonomorfa, una tija herb\xc3\xa0cia l\xc3\xa0nguida a l'inici i erecta posteriorment, amb un color verd blav\xc3\xb3s. Presenta unes fulles verdes, glauques, finament pubescents o llises i fermament dividides, amb tonalitats blaves. S\xc3\xb3n hermafrodites amb la flor disposada de forma solit\xc3\xa0ria amb un llarg peduncle de color groc ataronjat (de manera molt infreq\xc3\xbcent poden ser blanques). La flor t\xc3\xa9 forma de copa d'uns 2-4\xc2\xa0cm de di\xc3\xa0metre, cont\xc3\xa9 4 s\xc3\xa8pals fusionats, 4 p\xc3\xa8tals crenats i un ovari s\xc3\xbaper. La flor tamb\xc3\xa9 est\xc3\xa0 constitu\xc3\xafda per molts estams groguencs i un gineceu pluricarpel\xc2\xb7lar amb un sol estigma molt fi. El fruit \xc3\xa9s una c\xc3\xa0psula de fins a 8\xc2\xa0cm de llarg, glabre amb llavors globuloses, reticulades o puntejades.\n_START_SECTION_\nDroga\n_START_PARAGRAPH_\nLa droga (Eschscholziae herba) est\xc3\xa0 constitu\xc3\xafda per les parts a\xc3\xa8ries recollides a l'\xc3\xa8poca de floraci\xc3\xb3.\n_START_SECTION_\nAccions farmacol\xc3\xb2giques\n_START_PARAGRAPH_\nEls principals efectes es centren a la seva activitat sedant i lleugerament hipn\xc3\xb2tica evidenciada en animals. _NEWLINE_Sistema nervi\xc3\xb3s:El conjunt d'alcaloides present va exercir a les rates una activitat sedant a dosis baixes (25 mg/ml) i inductora del son amb dosis majors (100 mg/ml). L'administraci\xc3\xb3 intraperitoneal de la tintura de la rosella de Calif\xc3\xb2rnia en rates (equivalent a 130 mg/ml) produeix una reducci\xc3\xb3 de la motilitat espont\xc3\xa0nia a la vegada que va demostrar prolongar l'efecte inductor del son del pentobarbital._NEWLINE_Tamb\xc3\xa9 la comprovaci\xc3\xb3 de la uni\xc3\xb3 d'aquests alcaloides amb receptors opioides i les seves estructures qu\xc3\xadmiques semblants a \xce\xb2-endorfines o dinorfines, fan pressuposar un efecte hipnoanalg\xc3\xa8sic. _NEWLINE_A m\xc3\xa9s es va observar en animals, que l'extracte hidroalcoh\xc3\xb2lic de la rosella de Calif\xc3\xb2rnia \xc3\xa9s la causant de l'efecte sedatiu, antidepressiu i levement hipn\xc3\xb2tic. _NEWLINE_Altres: Espasmol\xc3\xadtica:inhibint els dolors de caps o alteracions doloroses d'origen neur\xc3\xb2gen; es va demostrar amb l'administraci\xc3\xb3 de tintura de rosella de Calif\xc3\xb2rnia en el jej\xc3\xba a\xc3\xafllat de rates (equivalent a 1,75 mg/ml)._NEWLINE_La resta de derivats d'alcaloides protop\xc3\xadnics van evidenciar en animals activitat antifibril\xc2\xb7lant, bradicarditzant i acceleradora del flux coronari._NEWLINE_Per la seva part la sanguinarina presenta activitat bactericida, unint-se a la paret cel\xc2\xb7lular dels microorganismes pat\xc3\xb2gens, inhibint el desenvolupament dels seus components i la capacitat d'adher\xc3\xa8ncia._NEWLINE_I per \xc3\xbaltim la escolzantina (carotenoide), \xc3\xa9s la responsable de la coloraci\xc3\xb3 groc-taronja dels p\xc3\xa8tals.\n_START_SECTION_\n\xc3\x9as etnomedicinal\n_START_PARAGRAPH_\nLa rosella de Calif\xc3\xb2rnia s'utilitza popularment en casos d'ansietat, nerviosisme, palpitacions, neur\xc3\xa0lgies, migranyes, enuresi infantil i en casos de deshabituaci\xc3\xb3 als tranquil\xc2\xb7litzants de s\xc3\xadntesi.\n_START_SECTION_\n\xc3\x9as alimentari\n_START_PARAGRAPH_\nLa rosella de Calif\xc3\xb2rnia s'utilitza com a font d'un oli comestible i per adornar pans i pastissos amb les seves llavors. Tamb\xc3\xa9 forma part de pinsos per aviram i bestiar bov\xc3\xad.\n_START_SECTION_\nContraindicacions i interaccions\n_START_PARAGRAPH_\nLa rosella de Calif\xc3\xb2rnia no es deu administrar en casos de glaucoma, embar\xc3\xa0s, lact\xc3\xa0ncia i nens menors de 10 anys._NEWLINE_A m\xc3\xa9s no \xc3\xa9s convenient utilitzar-la conjuntament amb benzodiazepines o altres f\xc3\xa0rmacs sedants, antihistam\xc3\xadnics i begudes alcoh\xc3\xb2liques, per la possible potenciaci\xc3\xb3 dels efectes sedants.\n_START_SECTION_\nToxicitat\n_START_PARAGRAPH_\nEls assajos de toxicitat aguda en rates, ni el pols de la planta ni l'extracte aquos (fins a 8 g) van produir cap reacci\xc3\xb3 adversa (Tetau M. Et al., 1972; Lab. Arkopharma, 1982). Per\xc3\xb2 si que \xc3\xa9s veritat que hi ha una similitud estructural entre la protopina i la morfina, per\xc3\xb2 la protopina no produeix fen\xc3\xb2mens additius._NEWLINE_No t\xc3\xa9 pr\xc3\xa0cticament efectes secundaris, per\xc3\xb2 en quantitats considerables pot provocar una depressi\xc3\xb3 de la freq\xc3\xbc\xc3\xa8ncia respirat\xc3\xb2ria.\n_START_SECTION_\nCuriositats\n_START_PARAGRAPH_\nHist\xc3\xb2ricament aquesta planta es va adoptar com a s\xc3\xadmbol de l'estat americ\xc3\xa0 de Calif\xc3\xb2rnia, va ser tradicionalment utilitzada pels natius i pobladors rurals com analg\xc3\xa8sica i sedant."